**TEHNIČNI DOGOVOR (TA) št. A.PRG.CAP672.S**

**sklenjen v okviru**

**PROGRAMSKEGA DOGOVORA (PA) št. A.PRG.CAP672**

MED

ZVEZNO MINISTRICO ZA OBRAMBO REPUBLIKE AVSTRIJE,

MINISTRICO ZA OBRAMBO KRALJEVINE BELGIJE,

MINISTRSTVOM ZA OBRAMBO REPUBLIKE BOLGARIJE,

MINISTRSTVOM ZA OBRAMBO REPUBLIKE HRVAŠKE,

MINISTRSTVOM ZA OBRAMBO REPUBLIKE CIPER,

MINISTRSTVOM ZA OBRAMBO ČEŠKE REPUBLIKE,

MINISTRSTVOM ZA OBRAMBO REPUBLIKE ESTONIJE, MINISTRSTVOM ZA OBRAMBO REPUBLIKE FINSKE,

MINISTROM ZA OBRAMBO FRANCOSKE REPUBLIKE,

ZVEZNIM MINISTRSTVOM ZA OBRAMBO ZVEZNE REPUBLIKE NEMČIJE,

MINISTRSTVOM ZA NARODNO OBRAMBO HELENSKE REPUBLIKE,

MINISTRSTVOM ZA OBRAMBO MADŽARSKE,

MINISTRSTVOM ZA OBRAMBO ITALIJANSKE REPUBLIKE,

MINISTRSTVOM ZA OBRAMBO REPUBLIKE LATVIJE,

MINISTRSTVOM ZA NARODNO OBRAMBO REPUBLIKE LITVE,

MINISTROM ZA OBRAMBO VELIKEGA VOJVODSTVA LUKSEMBURG,

MINISTRICO ZA OBRAMBO KRALJEVINE NIZOZEMSKE,

MINISTRSTVOM ZA OBRAMBO KRALJEVINE NORVEŠKE,

MINISTROM ZA NARODNO OBRAMBO REPUBLIKE POLJSKE,

MINISTRSTVOM ZA NARODNO OBRAMBO PORTUGALSKE REPUBLIKE,

MINISTRSTVOM ZA NARODNO OBRAMBO ROMUNIJE,

MINISTRSTVOM ZA OBRAMBO SLOVAŠKE REPUBLIKE,

MINISTRSTVOM ZA OBRAMBO REPUBLIKE SLOVENIJE,

MINISTRSTVOM ZA OBRAMBO KRALJEVINE ŠPANIJE,

VLADO KRALJEVINE ŠVEDSKE

IN

EVROPSKO OBRAMBNO AGENCIJO

O

**POSTOPKIH V ZVEZI Z DOVOLJENJEM ZA ČEZMEJNE PREMIKE ZA**

**PREMIKE PO POVRŠJU V EVROPI**

v nadaljevanju »CBMP SURFACE TA«

**KAZALO**

[UVOD 6](#_Toc116032276)

[1. DEL: SPLOŠNO 8](#_Toc116032277)

[1. POGLAVJE – NAMEN IN CILJI 8](#_Toc116032278)

[2. DEL: ZNAČILNOSTI PREMIKOV 9](#_Toc116032279)

[2. POGLAVJE – NAČELA PROCESA V ZVEZI Z DOVOLJENJEM ZA PREMIKE 9](#_Toc116032280)

[3. POGLAVJE – PROCES V ZVEZI Z DOVOLJENJEM ZA PREMIKE 10](#_Toc116032281)

[1. razdelek. Uvod 10](#_Toc116032282)

[2. razdelek. Letno dovoljenje za premike 11](#_Toc116032283)

[3. razdelek. Enkratno dovoljenje za premike 13](#_Toc116032284)

[4. razdelek. Vnaprejšnje usklajevanje 13](#_Toc116032285)

[5. razdelek. Preklic dovoljenja, sprememba zahtevka/obvestila/odobritve za premike 14](#_Toc116032286)

[6. razdelek. Prevoz nevarnega blaga 15](#_Toc116032287)

[Nevarno blago, vključno z 1.4S, razen drugih predmetov razreda 1 16](#_Toc116032288)

[7. razdelek. Geografske in druge posebne omejitve 17](#_Toc116032289)

[8. razdelek. Nizkoemisijska območja 17](#_Toc116032290)

[4. POGLAVJE – DRUGI VIDIKI, POVEZANI S PREMIKI 18](#_Toc116032291)

[1. razdelek. Prednostno določanje vojaških premikov 18](#_Toc116032292)

[2. razdelek. Vojaški premiki med državnimi prazniki in/ali praznovanji 18](#_Toc116032293)

[3. razdelek. Cestnina 18](#_Toc116032294)

[4. razdelek. Zahteve za spremljanje konvojev ali vozil 18](#_Toc116032295)

[5. razdelek. Varnostne določbe za železniški prevoz 18](#_Toc116032296)

[6. razdelek. Vlakovna kompozicija 19](#_Toc116032297)

[3. DEL: ZAČETEK UČINKOVANJA TEHNIČNEGA DOGOVORA 20](#_Toc116032298)

[5. POGLAVJE – KONČNE DOLOČBE 20](#_Toc116032299)

[1. razdelek. Pravni vidiki 20](#_Toc116032300)

[2. razdelek. Trajanje 20](#_Toc116032301)

[3. razdelek. Spremembe 20](#_Toc116032302)

[4. razdelek. Odstop in prenehanje učinkovanja 20](#_Toc116032303)

[5. razdelek. Sprejem novih članov 21](#_Toc116032304)

[6. razdelek. Podpis in dan začetka učinkovanja 21](#_Toc116032305)

[PRILOGA A PREDLOGA ZAHTEVKA/OBVESTILA/ODOBRITVE ZA PREMIKE 22](#_Toc116032306)

[PRILOGA B PREGLED PREMIKOV, PRIMERNIH ZA LETNO DOVOLJENJE 28](#_Toc116032307)

[PRILOGA C IZJAVA O NAMERI 29](#_Toc116032308)

OPREDELITVE IZRAZOV IN KRATICE

|  |  |
| --- | --- |
| **ADN** | Accord européen relatif au transport international de marchandises dangereuses par voies de navigation intérieures; Evropski sporazum o mednarodnem prevozu nevarnega blaga po celinskih plovnih poteh |
| **ADR** | Accord relatif au transport international de marchandises Dangereusespar Route; Sporazum o mednarodnem cestnem prevozu nevarnega blaga |
| **AMovP-6** | Zavezniška publikacija o premikih 6 je Zavezniška direktiva o multimodalnem transportu nevarnega blaga. AMovP-6 določa politiko, smernice in merila za varne premike streliva in eksplozivov na vse načine prevoza. Ta Natova direktiva se objavi v vseh državah članicah EU. |
| **Letno dovoljenje** | Odobritev, ki jo prispevajoči član izda drugim prispevajočim članom in vsako leto obnovi za premike, ki se izvedejo pod določenimi pogoji. Dovoljenje velja za koledarsko leto. |
| **CBMP PA** | Programski dogovor o dovoljenju za čezmejne premike(Programski dogovor št. A.PRG.CAP672 o optimizaciji postopkov v zvezi z dovoljenjem za čezmejne premike v Evropi) |
| **PČ** | Prispevajoči član(i) tega tehničnega dogovora |
| **Konvoj** | Skupina vozil, organizirana za namene kontrole in urejenihpremikov s spremstvom ali brez njega |
| **Diplomatsko dovoljenje** | Odobritev za vstop na ozemlje države članice in prehod čezenj, ki se pridobi na politični/diplomatski ravni. Lahko se pridobi pri vojaškem organu ali se mu dodeli. |
| **EOA** | Evropska obrambna agencija |
| **Spremstvo** | Oborožena straža, ki spremlja konvoj, vlak, zapornike itd. |
| **HNS** | Podpora države gostiteljice: civilna in vojaška pomoč, ki jo država gostiteljica nudi drugi državi in/ali organizaciji, katere silese nahajajo na ozemlju države gostiteljice, delujejo na njem/z njega ali ga prečkajo. |

|  |  |
| --- | --- |
|  | Podlaga za tako pomoč izhaja iz dvo- in/ali večstranskihmednarodnih sporazumov/dogovorov. |
| **Vojaški premik** | Sprememba lokacije sil, opreme, osebja in zalog kot del vojaške aktivnosti. Za premik so potrebne podporne zmogljivosti glede mobilnosti, prevoza, infrastrukture, kontrole premikov in podporefunkcijam. |
| **Vojaško vozilo** | Vozilo, ki pripada narodni obrambi/oboroženim silam ali slednje upravljajo z njim in ga nadzorujejo, uporablja pa se v nekomercialne namene |
| **MIN** | Identifikacijska številka premika. Edinstvena številka, ki jo prispevajoči član pošiljatelj dodeli vsakemu posameznemu premiku. |
| **Dovoljenje za premike** | Razporeditev, dodeljena za premik po površju po določeni poti v določenem času skladno z navodili za premike. Lahko vključujediplomatsko dovoljenje in/ali druge vojaške/diplomatske odobritve. |
| **Obvestilo o premiku** | Dejanje, s katerim se zadevne prispevajoče člane obvesti o prihajajočem vojaškem premiku na njihovem ozemlju |
| **NPOC(s)** | Nacionalne osebe za stike, ki jih imenujejo zadevni prispevajoči člani |
| **PA-cM(s)** | Člani, ki prispevajo k programu CBMP (tisti, ki so podpisaliProgramski dogovor o dovoljenju za čezmejne premike oziroma ki pristopijo k njemu) |
| **Udeleženci** | Vsi prispevajoči člani in EOA |
| **RID** | Règlement concernant le transport international ferroviaire des marchandises dangereuses; Pravilnik o mednarodnem železniškem prevozu nevarnega blaga |
| **SRD** | Standardni povezani dokument, kakor je navedeno v AMovP-6. |

# UVOD

Udeleženci tega tehničnega dogovora so

* ob upoštevanju Sklepa Sveta (SZVP) 2015/1835 z dne 12. oktobra 2015 o določitvi statuta, sedeža in načina delovanja Evropske obrambne agencije ter o razveljavitvi Skupnega ukrepa 2004/551/SZVP z dne 12. julija 2004 o ustanovitvi Evropske obrambne agencije;
* ob upoštevanju akcijskega načrta za vojaško mobilnost JOIN(2018) 5 final, ki sta ga sprejeli visoka predstavnica in Komisija 28. marca 2018 in ki ga je Svet potrdil 25. junija 2018;
* ob upoštevanju sklepov Sveta št. 10246/18 o vojaški mobilnosti z dne 25. junija 2018;
* ob upoštevanju Skupnega poročila Evropskemu parlamentu in Svetu o izvajanju akcijskega načrta za vojaško mobilnost JOIN (2020) 16 final z dne 19. oktobra 2020 ali katerega koli nadaljnjega dokumenta;
* ob upoštevanju Sporazuma med državami članicami Evropske unije o statusu začasno dodeljenega vojaškega in civilnega osebja pri institucijah Evropske unije, poveljstva in vojaških sil, ki jih ima lahko na voljo Evropska unija v okviru priprave in izvajanja misij iz člena 17(2)1 Pogodbe o Evropski uniji, tudi med vojaškimi vajami, ter o vojaškem in civilnem osebju držav članic, s katerim razpolaga Evropska unija za ukrepanje v tem okviru (EU SOFA), z dne 17. novembra 2003 in Sporazuma med pogodbenicami Severnoatlantske pogodbe o statusu njihovih sil, podpisanega v Londonu dne 19. junija 1951 (NATO SOFA) in Sporazuma med državami pogodbenicami Severnoatlantske pogodbe in drugimi državami, ki sodelujejo v Partnerstvu za mir, o statusu njihovih sil, podpisanega v Bruslju dne 19. junija 1995 (PzM SOFA);
* ob upoštevanju, da Svet soglaša z vojaškimi zahtevami za vojaško mobilnost znotraj EU in širše (ST 11373/19), ki jih je Svet potrdil dne 19. julija 2019, kot se redno revidirajo;
* ob upoštevanju Sklepa usmerjevalnega odbora EOA SBD 2018/13 z dne 29. maja 2018, s katerim je potrdil program »Optimizacija postopkov v zvezi z dovoljenjem za čezmejne premike v Evropi« kot ad hoc program kategorije A;

1 Skladno z UL C 321(31. 12. 2003). Sklic se mora zdaj glasiti člen 42(1) in 43 (1) PEU (prejšnji člen 17).

* ob zavedanju, da se aktivnosti in operacije izvajajo v večnacionalnem okolju, kjer medsebojna podpora ter sodelovanje lahko bistveno povečata operativno pripravljenost in zmožnost razmeščanja sil v okviru vojaške mobilnosti;
* ob zavedanju, da je vojaška mobilnost eno od področij sodelovanja med EU in Natom v okviru uresničevanja skupne izjave iz Varšave ter skupne izjave iz Bruslja;
* ob zavedanju, da ostajajo razmeščanje, podpora in premeščanje obrambnih/oboroženih sil nacionalna odgovornost;
* ob zavedanju temeljnega načela nacionalne suverenosti, kar pomeni, da države prispevajočih članov ves čas ohranjajo nadzor nad vstopom na svoje ozemlje in prehodom čezenj;
* ob priznavanju, da ta tehnični dogovor ali kateri koli drug ukrep, sprejet pri njegovem izvajanju, ne vpliva na pravni položaj Kraljevine Španije, kar zadeva njeno suverenost in jurisdikcijo v zvezi z ozemljem Gibraltarja. Uporaba španskega ozemlja za premike enot, katerih izvor ali cilj je ozemlje Gibraltarja, je prepovedana. Uporaba zračnega prostora pod suverenostjo Španije je prepovedana za prihode ali odhode zrakoplovov iz tega dogovora v / ali na letališče v Gibraltarju, razen v primerih humanitarne pomoči in zdravstvene evakuacije/evakuacije ranjencev, kar ustrezno odobri Španija;
* skladno s Programskim dogovorom kategorije A Evropske obrambne agencije z naslovom »Optimizacija postopkov v zvezi z dovoljenjem za čezmejne premike v Evropi« (CBMP PA) št. A.PRG.CAP672, ki je začel učinkovati 14. maja 2019 in katerega cilj je izboljšati postopke v zvezi z dovoljenjem za čezmejne premike v Evropi, da bi te postopke poenotili in tako skrajšali njihovo trajanje, s tem pa olajšali vojaške premike preko držav EU;
* ob priznavanju potrebe po odzivanju s premikom svojih sil čez meje drugih prispevajočih članov ter ob prepoznavanju vrednosti vaj pri procesih in postopkih v zvezi s čezmejnimi premiki;

dosegli naslednje soglasje o tem tehničnem dogovoru z naslovom:

**»POSTOPKI V ZVEZI Z DOVOLJENJEM ZA ČEZMEJNE PREMIKE ZA PREMIKE PO POVRŠJU V EVROPI«** (CBMP SURFACE TA**)**

# 1. DEL: SPLOŠNO

# 1. POGLAVJE – NAMEN IN CILJI

1. Namen tega tehničnega dogovora je izboljšati postopke v zvezi z dovoljenjem za čezmejne premike po površju, da se olajšajo vojaški premiki preko držav prispevajočih članov. To je mogoče doseči s poenotenjem in poenostavitvijo procesa odobritve premikov, vključno s premiki po cestah, železnicah in celinskih plovnih poteh; poenotenjem postopkov; skrajšanjem njihovega trajanja skladno z dogovorjenimi cilji ter pripravo optimiziranih rešitev brez dodatnega birokratskega bremena, pri čemer se preprečijo nepotrebna podvajanja obstoječih postopkov in procesov v okviru pristojnosti udeležencev. Prispevajoči člani lahko dosežejo cilj tehničnega dogovora tako, da zahteve za poenotenje in poenostavitev zakonov, predpisov in postopkov nadalje naslovijo na pristojne evropske in nacionalne organe.
2. Področje uporabe tehničnega dogovora obsega vojaške premike po površju v času miru, krize in konflikta, ki jih izvajajo vojaška vozila.
3. Prispevajoči člani v tem tehničnem dogovoru opisujejo želeno končno stanje, pri čemer evropskim in/ali nacionalnim pristojnim organom zagotavljajo priporočila o specifičnih in ustreznih ukrepih/aktivnostih, ki jih je treba izvajati na nacionalni ravni za doseganje cilja tehničnega dogovora.
4. Vse prispevajoče člane se spodbuja, da si prizadevajo doseči cilje tega tehničnega dogovora. V teh prizadevanjih suverenost, nacionalno odločanje in ustavne zahteve vsakega prispevajočega člana ter specifične značilnosti njihovih varnostnih in obrambnih politik ostajajo temeljni in se jih v celoti spoštuje.

# 2. DEL: ZNAČILNOSTI PREMIKOV

# 2. POGLAVJE – NAČELA PROCESA V ZVEZI Z DOVOLJENJEM ZA PREMIKE

Ohranijo se naslednji principi:

1. Vsak prispevajoči član ohrani pravico, da izda, omeji ali zavrne dovoljenje za premike v zvezi z zahtevanim vojaškim premikom.
2. Zahtevki za premike se obdelajo na nacionalni ravni in zaključijo z morebitnim dovoljenjem za premike, ki odraža odločitev prispevajočega člana.
3. Prispevajoči člani se zavedajo, da premiki oseb, ki potujejo individualno brez vojaškega vozila, niso predmet tega tehničnega dogovora.
4. Letno dovoljenje za vojaške premike se lahko izda pod posebnimi pogoji, npr. kot je predstavljeno v tem tehničnem dogovoru.
5. Vojaška vozila in osebje, ki imajo koristi od dovoljenja za premike, upoštevajo pravila in predpise države gostiteljice. Izvrševanje tega tehničnega dogovora ne odvezuje sil prispevajočih članov od tega, da zagotovijo dokumente o prevozu skladno z mednarodnimi pravili in predpisi, kadar je to ustrezno.
6. Da skrajšajo čas, ki je potreben za izdajo dovoljenja za premike, prispevajoči člani vnaprej uskladijo prometno infrastrukturo, ki se bo uporabljala.
7. Prispevajoči člani upoštevajo mednarodne sporazume, ki se uporabljajo za civilni prevoz, o prostovoljnem prevozu nevarnega blaga v povezavi z vojaškimi vozili. Če navedena pravila ne obsegajo zadevnega premika, prispevajoči člani uporabijo AMovP-6.
8. Če se upošteva, da ta tehnični dogovor opisuje želeno končno stanje z vojaškega vidika, in če so postopki v zakonih in predpisih, ki se uporabljajo v državah prispevajočih članov, in/ali dvo- ali večstranskih sporazumih ali dogovorih med prispevajočimi člani manj restriktivni od teh v tem tehničnem dogovoru, prevladajo navedeni zakoni in predpisi.

# 3. POGLAVJE – PROCES V ZVEZI Z DOVOLJENJEM ZA PREMIKE

## 1. razdelek. Uvod

1. Po tem tehničnem dogovoru se proces v zvezi z dovoljenjem za premike razume kot način, kako se vojaški premiki zahtevajo, obravnavajo in odobrijo, s ciljem zmanjšati upravno breme tako, da se proučijo primeri, v katerih se lahko proces v zvezi z dovoljenjem za premike poenostavi in racionalizira.
2. Proces v zvezi z dovoljenjem za premike sestavljajo naslednji elementi:
	* zahtevek prispevajočega člana pošiljatelja s potrebnimi podrobnostmi premikov in morebitno zahtevano podporo države gostiteljice;
	* postopki in obrazci, ki so poenoteni in dogovorjeni, kolikor je mogoče;
	* odgovor tranzitnega ali gostiteljskega prispevajočega člana;
	* dogovorjen čas za izdajo odgovora.
3. Tisti prispevajoči člani, ki načrtujejo premike, upoštevajo vse elemente (med drugim vključno z datumom, potmi, ki se bodo uporabile, možnimi omejitvami ali izjemami, ki vplivajo na načrtovanje premikov) za optimizacijo rabe sredstev in izpolnjevanje zahtev glede premika.
4. Prispevajoči člani so odgovorni za pošiljanje in prejemanje vseh informacij, nujnih za proces v zvezi z dovoljenjem.
5. Od prispevajočih članov se pričakuje, da usklajevanje opravijo vnaprej, pri čemer upoštevajo vse roke.
6. Ta tehnični dogovor predvideva dve vrsti dovoljenj za premike:
	* letno dovoljenje za premike;
	* enkratno dovoljenje za premike.

Shema v nadaljevanju predstavlja glavne elemente, ki sestavljajo premik. Ti elementi določajo, ali je potrebno dodatno usklajevanje.

Identifikacijska številka premika

Splošne informacije o premikih Datum začetka in trajanje premikov

 Izhodišče

 Končna destinacija

Specifične informacije o premikih Način prevoza

 Število sredstev

 Usmerjanje

Tovor Nevarno blago

 Prevelik

 Pretežak

 Orožje

Zahteve glede podpore države gostiteljice Informacije o prenočevanju (potniki, datumi, čas prihoda, čas odhoda)

 Podporni center za konvoje

 Varnost

 Oskrba z gorivom, itd.

1. Za izvedbo vaj je treba opraviti ogromno priprav. Te obsegajo rezervacijo vadišč, sklepanje pogodb s ponudniki storitev, načrtovanje premikov itd. Tisti prispevajoči člani, ki načrtujejo organizacijo vaj, pri katerih bo prišlo do čezmejnih vojaških premikov prihajajočih sil, čim prej vključijo vse zadevne prispevajoče člane v proces načrtovanja in obvestijo ostale, ko je to ustrezno. V primerih, ko se sklenejo dogovori/sporazumi za določeno vajo, prevladajo ti dogovori ali sporazumi.

## 2. razdelek. Letno dovoljenje za premike

1. Letno dovoljenje za premike bo prispevalo k zmanjšanju upravnega bremena zainteresiranih strani in omogočilo učinkovito, pravočasno in varno razmestitev, premik in prevoz vojaškega osebja, materiala in sredstev glede potreb prispevajočih članov za različne vojaške aktivnosti, vključno z aktivnostmi ZN in Nata, pod pogoji tega tehničnega dogovora.
2. Primeri letnega dovoljenja za premike

Prispevajoči člani se strinjajo, da vključijo naslednje premike, ki so primerni za letno dovoljenje:

* + eno vozilo, vključno z osebjem, ali
	+ konvoje, ki jih sestavlja 10 ali manj kolesnih vozil, vključno z osebjem. To se uporablja za premike z:
	+ osebjem z individualno oborožitvijo, ki se zagotovi na vladni ravni;
	+ ter z zahtevanim strelivom za individualno orožje;
	+ prevozom nevarnega blaga skladno z zakonodajo, ki se uporablja za civilni prevoz, o prevozu nevarnega blaga (za podrobnosti glej 6. razdelek tega poglavja);
	+ prevozom nevarnega blaga skladno s predpisi, določenimi v AMovP-6.

To se uporablja za premike brez:

* + zahtevane podpore države gostiteljice;
	+ osebja, ki so mu dodeljene varnostne naloge;
	+ prevoza nepoimenske dodeljene oborožitve (ni dodeljena osebju);
	+ prevoza oborožitvenih sistemov;
	+ prevelikih/pretežkih vozil.
1. Prispevajoči člani navedejo trenutno stanje izvajanja svojih letnih dovoljenj za premike v matriki letnega dovoljenja (predloga je vključena kot Priloga B), ki jo upravljajo nacionalne osebe za stike.
2. Postopek v zvezi s prošnjami za letno dovoljenje za premike

Načeloma dva meseca pred iztekom koledarskega leta si prispevajoči člani pošljejo prošnje za izdajo ali obnovitev letnega dovoljenja za premike za naslednje leto. Najpozneje en mesec pred iztekom koledarskega leta prispevajoči člani zaključijo postopek za izdajo, zavrnitev ali obnovitev letnega dovoljenja za premike.

Prispevajoči člani sporočijo tudi vse nacionalne omejitve glede premikov po površju, predvidene za naslednje leto.

Za izvedbo premikov skladno z letnim dovoljenjem za premike prispevajoči član pošiljatelj pošlje obvestilo (Priloga A) zadevnemu prispevajočemu članu vsaj dva delovna dneva pred prečkanjem meje v znak potrditve že zagotovljenega dovoljenja. Prispevajoči član lahko določi izjeme za druge prispevajoče člane glede zahtev po obvestilu.

## 3. razdelek. Enkratno dovoljenje za premike

1. Takoj ko vojaški organi prispevajočih članov pošiljateljev prepoznajo zahtevek za premike (ali pripravijo načrt premikov), posredujejo zahtevek za premike (vključno z morebitnimi zahtevami v zvezi s podporo države gostiteljice), pri čemer uporabijo predlogo iz Priloge A.
2. Ko se zahtevek za premike obdela, morajo udeleženi prispevajoči člani izdati dovoljenje za premike (oziroma obvestiti o nasprotnem) v petih delovnih dneh po predložitvi zahtevka, pri čemer uporabijo isto predlogo (Priloga A).
3. Prispevajoči član pošiljatelj v primeru prehoda čez več prispevajočih članov predloži zahtevek za premike (vključno z morebitnimi zahtevami glede podpore države gostiteljice), pri čemer uporabi predlogo iz Priloge A, vsem udeleženim prispevajočim članom hkrati. Udeleženi prispevajoči člani sočasno obdelajo zahtevek, pri čemer v čim večji možni meri uporabljajo napredno usklajevanje.
4. Ko se dovoljenje izda, lahko udeleženi prispevajoči član zahteva obvestilo (skladno s Prilogo A), pri čemer upošteva določene časovne roke za proces v zvezi z dovoljenjem za premike.

## 4. razdelek. Vnaprejšnje usklajevanje

1. Nacionalne omejitve za splošna dovoljenja posredujejo, objavijo in posodobijo prispevajoči člani s pomočjo nacionalnih oseb za stike.
	* Vnaprejšnje usklajevanje obsega uporabo določenih cest, transportnih vozlišč in podpornih objektov, npr. podpornih centrov za konvoje, ter vojaškega omrežja iz vojaških zahtev (Vojaške zahteve za vojaško mobilnost v EU in zunaj nje, kot jih je odobril Svet). Prispevajoči člani prevzamejo odgovornost za posodabljanje svojih informacij o možnosti uporabe tega omrežja. Če uporaba ni mogoča, prispevajoči člani obvestijo ustrezne mejne prispevajoče člane in se dogovorijo o drugih možnostih.
	* Nič v tem tehničnem dogovoru ne vpliva na pravice in koristi gostiteljskih/tranzitnih prispevajočih članov, da preverijo podatke o prihajajočem in tranzitnem prevozu v fazi načrtovanja/zahtevka in da preverijo, ali so prevozi v fazi izvedbe tako na vstopnih kot na izstopnih točkah in na poti skladni z zahtevki in dovoljenji. Gostiteljski/tranzitni prispevajoči člani lahko zaprosijo za predložitev manjkajočih podatkov, za uporabo pravilnih podatkov ali pravilnih obrazcev, prav tako pa lahko zaprosijo za predložitev novih zahtevkov za premike v primeru znatnih sprememb.
2. Prispevajoči člani nameravajo vzpostaviti spletno platformo, da se olajša izmenjava informacij o procesu v zvezi z dovoljenjem za premike. Izmenjavo informacij o procesu v zvezi z dovoljenjem za premike opravijo nacionalne osebe za stike.

## 5. razdelek. Preklic dovoljenja, sprememba zahtevka/obvestila/odobritve za premike

1. Letna dovoljenja:

Vsak prispevajoči član lahko prekliče ali začasno ustavi letno dovoljenje za premike brez kakršne koli utemeljitve. Prispevajoči član, ki prekliče ali začasno ustavi dovoljenje, mora o tem čim prej obvestiti zadevne prispevajoče člane, vendar načeloma najpozneje 1 mesec, preden preklic ali začasna ustavitev dovoljenja začne učinkovati. Obvestilo o začasni ustavitvi oziroma preklicu morajo obdelati nacionalne osebe za stike. Obvestilo o začasni ustavitvi mora vsebovati tudi oceno trajanja začasne ustavitve.

Prispevajoči člani lahko kadar koli razglasijo omejitve pri izvajanju letnega dovoljenja za premike. V tem primeru se morajo prispevajoči člani medsebojno obvestiti dovolj zgodaj in načeloma najpozneje 1 mesec pred aktivacijo teh omejitev.

1. Enkratna dovoljenja za premike:

Vsak prispevajoči član lahko prekliče enkratno dovoljenje za premike brez kakršne koli utemeljitve. Prispevajoči član, ki prekliče dovoljenje, mora o tem čim prej obvestiti zadevne prispevajoče člane.

O drugih spremembah v izdanem dovoljenju mora prispevajoči član čim prej obvestiti zadevne prispevajoče člane.

Predhodno predložen zahtevek za premike se lahko spremeni najpozneje 2 delovna dneva pred prvotno načrtovanim datumom prihoda na mejni prehod.

Odziv na prošnjo za spremembo se posreduje najpozneje 1 delovni dan pred načrtovanim prihodom.

Sprememba se ne sprejme, temveč se zahteva nov zahtevek/obvestilo za premike, če načrtovana sprememba zadeva prevoz nevarnega blaga, prevelik/pretežak prevoz, znatne spremembe pri podpori države gostiteljice ali spremembo datumov.

Če se število udeleženih vozil in/ali osebja zmanjša, medtem ko je ta spremenjeni premik vključen v pregled premikov, primernih za letno dovoljenje, sprememba zahtevka ni potrebna. Vsaka sprememba se sporoči prek nacionalnih oseb za stike.

## 6. razdelek. Prevoz nevarnega blaga

1. Prispevajoči člani si prizadevajo za to, da uporabljajo dokumente in sorodne informacije iz ADR, RID in ADN, ki vsebujejo vse informacije v razdelku 5.4.1 navedenih predpisov. Dokumenti o prevozu nevarnega blaga, ne glede na to, ali so v elektronski ali papirnati obliki, morajo biti na voljo med celotnim potovanjem.
2. Varnostne določbe, povezane s prevozom nevarnega blaga
	1. Varnostne določbe morajo biti enakovredne tistim, ki so opisane v civilnih pravilih, tj. poglavje

1.10 Varnostne določbe, kot so navedene v ADR, RID in ADN.

* 1. Ustrezni organi prispevajočih članov (nacionalne osebe za stike) morajo biti obveščeni o ukrepih za zmanjšanje tveganja in varnostnih ukrepih v povezavi z nevarnim blagom (skladno z ADR, RID in ADN.
	2. V varnost so zajeti tudi drugi nacionalni predpisi, mora pa temeljiti na oceni tveganja.
1. Varnostne določbe, povezane s prevozom nevarnega blaga
	1. Ustrezni organi prispevajočih članov (nacionalne osebe za stike) morajo biti obveščeni o ukrepih za zmanjšanje tveganja in varnostnih ukrepih v povezavi z nevarnim blagom (skladno z ADR, RID in ADN).
	2. V varnost so zajeti tudi drugi nacionalni predpisi, mora pa temeljiti na oceni tveganja.
2. Če se ustrezni prispevajoči člani odločijo za opustitev ADR, RID in ADN se uporabljajo predpisi, kot so določeni v AMovP-6.
3. Skupni prevoz osebja in nevarnega blaga
	1. Na tistih prevoznih sredstvih (vozilo/vagon/ladja/prevozna enota), ki prevažajo nevarno blago, so lahko prisotne zgolj tiste osebe, ki so nujne za vojaške premike, ki vključujejo nevarno blago (posadka). Drugo osebje se mora prevažati ločeno.
	2. Razdalja med vagoni z nevarnim blagom in posadko mora pri železniškem prevozu znašati vsaj 18 metrov (kot je določeno v RID 7.5.32).

2 Prispevajoči člani so se odločili za 18-metrsko razdaljo, kar je standardna dolžina železniškega vagona.

1. Prevoz nevarnega blaga, pogojno primernega za letno dovoljenje:

|  |  |  |
| --- | --- | --- |
| Tehnični pogoji premikov |  | D/N |
| Prevoz nevarnega blaga skladno z ADR, RID ali ADN | Nevarno blago, razen razreda 1 |  |
| Nevarno blago, vključno z 1.4S, razen drugih predmetov razreda 1 |  |
| Eksplozivi (razred 1), razen 1.4S |  |
| Eksplozivi (razred 1), razen 1.4S, kjer so potrebni varnostni ukrepi, npr. med nočnim počitkom (kar zagotovi država gostiteljica) |  |
| Prevoz nevarnega blaga, ki ni skladen z ADR, RID ali ADN | Ne izpolnjuje, toda skladen s standardnimi povezanimi dokumenti 2, 3, 5 AMovP-6 (vključno z veljavnimi nacionalnimi odstopanji) |  |
| Ne izpolnjuje |  |
| Bojna natovorjena taktična vozila |  |

**D**: primerno za letno dovoljenje

**N**: ni primerno za letno dovoljenje

Pojasnila glede nekaterih celic

**Prevoz nevarnega blaga**

Nevarno blago, kot je navedeno v ADR, ADN in RID. Vse to blago ima številko ZN in ustrezno odpremno ime. Prevoz se opravi skladno s tistimi evropskimi sporazumi, kot poteka v civilni sferi (pošiljka, tovornjak, vozniki in dokumentacija).

**Nevarno blago, razen razreda 1**

Vse nevarno blago iz razredov 2–9.

# Nevarno blago, vključno z 1.4S, razen drugih predmetov razreda 1

Vse nevarno blago iz razredov 2–9 in razreda 1, 4. dela, združljivostne skupine S (1.4S).

**Eksplozivi (razred 1), razen 1.4S**

Ti predmeti iz razreda 1 se prevažajo skladno z ADR, RID, ADN, vendar je ta skupina zaradi mednarodnih izmenjav informacij o eksplozivih med prispevajočimi člani ločena. Ustrezni prispevajoči člani lahko izvedejo svoje ocene tveganja, varnostne ocene in ocene varnosti (kar je odvisno od nacionalne zakonodaje, groženj in potrebnih storitev, kot je omenjeno v odstavkih 2c in 3b tega razdelka).

**Eksplozivi (razred 1), razen 1.4S, pri katerih je potrebna zaščita oziroma nočni počitek**

To so tisti predmeti iz razreda 1, pri katerih države pošiljateljice želijo podporo iz varnostnih razlogov, največkrat za parkiranje in nočni počitek.

**Prevoz nevarnega blaga, ki ni skladen z ADR, RID, ADN**

Vse nevarno blago, kot je navedeno v ADR, ADN, RID, ima številko ZN in ustrezno odpremno ime. Prevoz se ne opravi skladno s temi sporazumi (npr. dokumentacija o pošiljki, tovornjaku, vozniku ni skladna z ADR, RID ali ADN oziroma je samo delno skladna).

**Ne izpolnjuje, toda skladen s standardnimi povezanimi dokumenti 2, 3, 5 AMovP-6 (vključno z veljavnimi nacionalnimi odstopanji)**

Prevoz nevarnega blaga ni skladen s civilnimi sporazumi, vendar obstajajo izjeme in možnosti, opisane v standardnih povezanih dokumentih 2, 3, 5 AMovP-6.

**Ne izpolnjuje**

Prevoz nevarnega blaga ni skladen s civilnimi sporazumi, prav tako ni nobenih izjem ali možnosti, opisanih v standardnih povezanih dokumentih 2, 3, 5 AMovP-6.

**Bojna natovorjena taktična vozila**

Taktična vozila, ki jih kot taka potrdijo ali prijavijo pristojni organi prispevajočega člana pošiljatelja in ki so natovorjena s strelivom na predvidenih stojalih, v nabojnikih in mestih za skladiščenje (ne v orožju oziroma je orožje onesposobljeno). Na tem taktičnem vozilu ni drugega nevarnega blaga (razen tistega, ki je nujno za delovanje vozila).

## 7. razdelek. Geografske in druge posebne omejitve

Vsak prispevajoči član lahko uvede geografske ali druge posebne omejitve za vojaške premike na svoje ozemlje ali preko njega. Omejitve lahko *med drugim* omejijo dostop do nekaterih območij ali sektorjev suverenega kopnega.

## 8. razdelek. Nizkoemisijska območja

V primeru, da imajo prispevajoči člani omejitve pri uporabi nizkoemisijskih območij, prispevajoči člani proučijo ukrepe, s katerimi bi vojaška vozila medsebojno izvzeli iz teh omejitev, da bi olajšali in omogočili vojaške premike pri premikanju preko nizkoemisijskih območij, ne da bi bilo treba prej zaprositi za izjemo in tudi brez kakršnega koli dodatnega upravnega bremena.

# 4. POGLAVJE – DRUGI VIDIKI, POVEZANI S PREMIKI

## 1. razdelek. Prednostno določanje vojaških premikov

Prispevajoči člani na prošnjo prispevajočega člana pošiljatelja sprejmejo razpoložljive ukrepe, da vojaškim premikom dajo prednost pred civilnimi premiki.

## 2. razdelek. Vojaški premiki med državnimi prazniki in/ali praznovanji

Prispevajoči člani sprejmejo razpoložljive ukrepe, da olajšajo in omogočijo vojaške premike tudi med prazniki, državnimi praznovanji in vikendi.

## 3. razdelek. Cestnina

1. Vojaških premikov ne sme ovirati neustrezna infrastruktura na cestninskih postajah (prehod je preozek ali pa se zapornice ne dvignejo). Prispevajoči član si po najboljših močeh prizadeva, da to omogoči, kot je ustrezno. Če je potrebno, ustrezni prispevajoči član lahko zaprosi za dodatne informacije.
2. Vsi prispevajoči člani si morajo po najboljših močeh prizadevati za to, da so vojaški premiki oproščeni plačila cestnin in pristojbin.
3. Prispevajoči člani pošiljatelji si po najboljših močeh prizadevajo spoštovati veljavna pravila gostiteljskih/tranzitnih prispevajočih članov o izjemah pri plačilu cestnine in podobnih dajatev ter pravočasno poslati podatke o svojih vozilih.

## 4. razdelek. Zahteve za spremljanje konvojev ali vozil

1. Na podlagi nacionalnih zakonov in danih okoliščin se gostiteljski/tranzitni prispevajoči člani odločijo, ali je spremstvo potrebno oziroma obvezno.
2. Namen spremstva je zagotavljati varovanje za premike po cesti, zanj pa lahko zaprosijo gostiteljski/tranzitni prispevajoči člani, ko predložijo zahtevek za premike.
3. Prispevajoči člani lahko zavrnejo zahtevke za premike, ko je spremstvo potrebno ali obvezno, vendar ni na voljo oziroma ga ni mogoče zagotoviti v zahtevanem obdobju.
4. Gostiteljski/tranzitni prispevajoči člani lahko zahtevajo povračilo stroškov za spremstvo.

## 5. razdelek. Varnostne določbe za železniški prevoz

1. Prispevajoči član pošiljatelj je odgovoren za zagotavljanje varnostnih zahtev (če jih zahteva ta prispevajoči član pošiljatelj) in podrobnosti o železniškem prevozu, če se zdi potrebno. Če gostiteljski/tranzitni prispevajoči člani presodijo, da je to potrebno, se opravi predhodno usklajevanje z vsemi udeleženimi prispevajočimi člani, da se razjasnijo vse podrobnosti, ki vključujejo tudi:
	* število oseb, ki so vključene v podrobnosti glede varnosti;
	* prisotnost malokalibrskega orožja;
	* logistične poti med prevozom.
2. Varnostne določbe se lahko dodajo na ozemlju gostiteljskih/tranzitnih prispevajočih članov, če gostiteljski/tranzitni prispevajoči člani izdajo dovoljenje za premike.

## 6. razdelek. Vlakovna kompozicija

Vlakovna kompozicija za čezmejne vojaške premike mora ostati nespremenjena med celotnim potovanjem. Če je skladno z nacionalnimi predpisi katerega koli ustreznega prispevajočega člana treba priklopiti vagon, prispevajoči člani to upoštevajo pri začetni vlakovni kompoziciji. Zgolj v primeru zamenjave (zaradi spremembe širine tirov) se vlakovna kompozicija, ki ostane nedotaknjena, ne uporabi.

# 3. DEL: ZAČETEK UČINKOVANJA TEHNIČNEGA DOGOVORA

# 5. POGLAVJE – KONČNE DOLOČBE

## 1. razdelek. Pravni vidiki

1. Kakršne koli razlike pri razlagi ali uporabi tega tehničnega dogovora se rešujejo izključno s posvetovanjem med udeleženci.
2. Vse terjatve, ki nastanejo v povezavi z izvedbo tega tehničnega dogovora, se obravnavajo skladno z mednarodnim pravom ter nacionalnim pravom in predpisi prispevajočih članov.
3. Ta TD ni pogodba, kot jo opredeljuje Dunajska konvencija o pravu mednarodnih pogodb iz leta 1969. Če je ta tehnični dogovor v nasprotju z mednarodnim ali nacionalnim pravom in predpisi prispevajočih članov, prevlada slednje. Prispevajoči člani tehničnega dogovora se o takšnih nasprotjih medsebojno obvestijo.

## 2. razdelek. Trajanje

Ta tehnični dogovor učinkuje še naprej, razen če na predlog katerega koli udeleženca vsi prispevajoči člani pisno soglašajo z njegovo odpovedjo.

## 3. razdelek. Spremembe

1. Ta tehnični dogovor se lahko na predlog prispevajočih članov kadar koli pisno spremeni s soglasno odločitvijo vseh prispevajočih članov, za katere je tehnični dogovor začel učinkovati, pri čemer se upošteva, da se ta tehnični dogovor ali njegovi aneksi v prvih šestih mesecih po začetku učinkovanja tega tehničnega dogovora ne smejo spremeniti.
2. Priloge k temu tehničnemu dogovoru se lahko na predlog prispevajočih članov prilagodijo s soglasjem vseh prispevajočih članov, za katere je tehnični dogovor začel učinkovati, po tihem postopku v 60 koledarskih dneh, ki ga organizira EOA. Po izteku tega obdobja in če niso prejeti nobeni ugovori, prilagoditve začnejo učinkovati. EOA prispevajočim članom posreduje sporočilo o izidu. Prilagoditve prilog niso sprememba tehničnega dogovora.

## 4. razdelek. Odstop in prenehanje učinkovanja

1. Kateri koli prispevajoči član lahko po lastni presoji kadar koli odstopi od tega tehničnega dogovora, tako da pisno obvesti EOA dva meseca pred želenim datumom odstopa. EOA o tem obvesti ostale prispevajoče člane.
2. Ob prenehanju učinkovanja tega tehničnega dogovora oziroma odstopu katerega koli prispevajočega člana od tehničnega dogovora zaveze, ki izhajajo iz tega tehničnega dogovora (npr. zagotovljeno letno dovoljenje) za čas njihove veljavnosti, učinkujejo še naprej.
3. Prispevajoči član, ki odstopi od Programskega dogovora o dovoljenju za čezmejne premike, hkrati odstopi od tega tehničnega dogovora. Prenehanje učinkovanja Programskega dogovora o dovoljenju za čezmejne premike pomeni tudi prenehanje veljavnosti tega tehničnega dogovora. Ob prenehanju veljavnosti Programskega dogovora o dovoljenju za čezmejne premike oziroma odstopu katerega koli prispevajočega člana od Programskega dogovora o dovoljenju za čezmejne premike zaveze, ki izhajajo iz tega tehničnega dogovora za čas njihove veljavnosti, učinkujejo še naprej.

## 5. razdelek. Sprejem novih članov

1. Vsak član, ki prispeva k programskemu dogovoru, postane prispevajoči član na podlagi izjave o nameri v angleškem in francoskem jeziku (ki je priložena v Prilogi C k temu tehničnemu dogovoru) z dnem podpisa te izjave. Izjava o nameri se pošlje EOA, ki obvesti vse prispevajoče člane.

2. EOA ustrezno posodobi seznam prispevajočih članov na prvi strani tega tehničnega dogovora. Ta posodobitev ni sprememba tehničnega dogovora.

## 6. razdelek. Podpis in dan začetka učinkovanja

1. Ta tehnični dogovor se podpiše v angleškem in francoskem jeziku, pri čemer je vsaka različica enako veljavna. Izvirnik hrani EOA, vsakemu prispevajočemu članu pa se na prošnjo posreduje en overjen izvod.
2. Ta tehnični dogovor začne učinkovati z dnem, ko ga podpiše vsaj 10 prispevajočih članov in EOA. Za druge prispevajoče člane ta tehnični dogovor začne učinkovati z zadevnim dnem njihovega podpisa.

# PRILOGA A PREDLOGA ZAHTEVKA/OBVESTILA/ODOBRITVE ZA PREMIKE

Prispevajoči član pošiljatelj dodeli identifikacijsko številko premika določenemu čezmejnemu premiku, če to zahteva udeleženi prispevajoči član. Ta identifikacijska številka premika se vpiše na prvo stran predloge. Sestavlja jo 18 številk, ki pomenijo naslednje:

* prvi 2 številki: črki prispevajočega člana (npr. IT za Italijo);
* naslednjih 8 številk: datum, ki mora biti zapisan v obliki leto/mesec/dan (llllmmdd), npr. 20181222 za datum 22. december 2018. To je datum, ko se predloži identifikacijska številka premika;
* naslednja številka označuje unijsko ali neunijsko blago (»U« ali »N«). Če se prevoz blaga ne uporablja, se vpiše »U«. Če se blago ali tovor ne prevaža, se vpiše »Z«;
* naslednja številka označuje, ali gre za aktivnost Nata (»N«), EU (»E«) ali posameznih držav (drugo/other: »O«);
* zadnjih 6 številk prispevajoči član lahko uporabi kot edinstveno številko.

|  |
| --- |
| **ZAHTEVEK ZA DOVOLJENJE ZA ČEZMEJNE PREMIKE** |
| **(1) Zahtevek za enkratno dovoljenje** |  | **(2) Obvestilo** |  | **(3) Sprememba** |  | **(4) Letno dovoljenje** |  |
| **(5) Identifikacijska številka premika** |  |
| **Način prevoza** |
| **(6) Cesta** |  | **(7) Železnica** |  | **(8) Drugo** |  | **(9) Navedi** |  |
| **Informacije o zahtevku** |
| **(10) Predloženo državi** |
| 1. |  | 5. |  |
| 2. |  | 6. |  |
| 3. |  | 7. |  |
| 4. |  | 8. |  |
| **(11) Država prosilka** |  |
| **(12) Razmeščena organizacija/enota** |  |
| **(13) Namen premika** |  |
| **(14) Načrtovano trajanje bivanja** |  |
| **(15) Načrtovan kraj bivanja** |  |
| **(16) Število članov osebja** |  |
| **(17) Kontaktni podatki o razmeščeni enoti ali konvoju** | **Ime in priimek** |  |
| **Mobitel** |  |
| **(18) Zahtevano spremstvo države gostiteljice** |  | **(19) Zahtevana druga podpora države gostiteljice (*navedi v opombah*)** |  |
| **(20) Oseba za stike iz države prosilke za podporo države gostiteljice** |  |
| **(21) Opombe** |  |
| **Odobritev gostiteljske ali tranzitne države** |
| **(22) Status odobritve** |  |
| **(23) Sklici/podrejene odobritve** |  |
| **(24) Kontaktni podatki gostiteljske ali tranzitne države** | Ime in priimek |  |
| Telefon |  |
| Mobitel |  |
| E-pošta |  |
| **(25) Opombe** |  |

|  |
| --- |
| **PODATKI O PREMIKU PO CESTI*****(Samo za obvestilo ali zahtevke za enkratno dovoljenje)*** |
| **POT IN URNIK** |
| **(26) Točka vstopa ali lokacija odhoda** | **(27)****Datum odhoda** | **(28)****Čas odhoda** | **(29)****Opis poti** | **(30) Točka prihoda ali točka izstopa** | **(31)****Datum prihoda** | **(32)****Čas prihoda** |
| 1 |  |  |  |  |  |  |  |
| 2 |  |  |  |  |  |  |  |
| 3 |  |  |  |  |  |  |  |
| 4 |  |  |  |  |  |  |  |
| 5 |  |  |  |  |  |  |  |
| 6 |  |  |  |  |  |  |  |
| 7 |  |  |  |  |  |  |  |
| 8 |  |  |  |  |  |  |  |
| **PREVELIKO IN/ALI PRETEŽKO VOZILO 1** | **(33) OPOMBE GLEDE KONVOJA** |
| (34) Razred, tip vozila, registrska številka: | Vlačilec: | Polpriklopnik: |  |
|  |  |
| Priklopnik: | Druga tirna vozila: |
|  |  |
| (35) Naziv bremena: |  |
| (36) Masa in mere bremena: | Masa | Višina | Širina | Dolžina |  |
|  | t |  | m |  | m |  | m |
| (37) Osna obremenitev (t): |  |  |  |  |  |  |  |  |  |  |  |
| (38) Osna razdalja (m): |  |  |  |  |  |  |  |  |  |  |  |
| (39) Polna delovna masa in mere vozila: | Skupna masa | Višina od površine | Širina | Bruto dolžina | Prekrivanje |  |
|  | t |  | m |  | m |  | m |  | m |

|  |
| --- |
| **OBOROŽITEV, VOZILA IN SEZNAM OBČUTLJIVE OPREME*****(Samo za obvestilo ali zahtevke za enkratno dovoljenje)*** |
| **(40)****Vrsta opreme** | **(41)****Opis opreme** | **(42)****Količina (št. kosov)** | **(43)****Opombe** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |
| --- |
| **SEZNAM NEVARNEGA BLAGA*****(Samo za obvestilo ali zahtevke za enkratno dovoljenje)*** |
| **(44)** | **(45)** | **(46)** | **(47)** | **(48)** | **(49)** | **(50)** | **(51)** | **(52)** |
| **Predpis** | **Skladno ali neskladno** | **Št. ZN** | **Ustrezno odpremno ime** | **Razred ali** | **Bruto** | **Skupna neto** | **Skupna neto količina eksplozivne snovi** | **Opombe** |
|  |  |  |  | **klasifikacijska** | **masa** | **količina** | **(razred 1)** |  |
|  |  |  |  | **oznaka** |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

|  |
| --- |
| **PODATKI O VOZILIH ZA PLAČILO CESTNINE** ***(Samo za obvestilo ali zahtevke za enkratno dovoljenje in če to zahteva država gostiteljica ali država tranzita)*** |
| **(53)****Tip vozila** | **(54) znamka in model** | **(55)****Registrska številka** | **(56) opombe** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

# PRILOGA B PREGLED PREMIKOV, PRIMERNIH ZA LETNO DOVOLJENJE

|  |  |
| --- | --- |
| **Tehnični pogoji premikov** | PČ D/N |
| eno vozilo, vključno z osebjem |  |
| konvoji, ki jih sestavlja 10 ali manj kolesnih vozil, vključno z osebjem |  |
| To se uporablja za premike z: |  |
| - osebjem z individualno oborožitvijo, ki se zagotovi na vladni ravni; |  |
| - ter z zahtevanim strelivom za individualno orožje; |  |
| - prevozom nevarnega blaga skladno z zakonodajo, ki se uporablja za civilni prevoz, o prevozu nevarnega blaga; |  |
| - prevozom nevarnega blaga skladno s predpisi, določenimi v AMovP-6. |  |

|  |  |  |
| --- | --- | --- |
| **Tehnični pogoji premikov, vključno z nevarnim blagom** |  | PČD/N |
| Prevoz nevarnega blaga skladno z ADR, RID ali ADN | Nevarno blago, razen razreda 1 |  |
| Nevarno blago, vključno z 1.4S, razen drugih predmetov razreda 1 |  |
| Eksplozivi (razred 1), razen 1.4S |  |
| Eksplozivi (razred 1), razen 1.4S, kjer so potrebni varnostni ukrepi, npr. med nočnim počitkom (kar zagotovi država gostiteljica) |  |
| Prevoz nevarnega blaga, ki ni skladen z ADR, RID ali ADN | Ne izpolnjuje, toda skladen s standardnimi povezanimi dokumenti 2, 3, 5AMovP-6 (vključno z veljavnimi nacionalnimi odstopanji) |  |
| Ne izpolnjuje |  |
| Bojna natovorjena taktična vozila |  |

D: primerno za letno dovoljenje

N: ni primerno za letno dovoljenje

# PRILOGA C IZJAVA O NAMERI

*Republika/Kraljevina/Vlada/Ministrstvo/Minister/Ministrica*  , ki jo/ga zastopa

...................................………………………………………..

IZJAVLJA, da želi sodelovati pri:

TEHNIČNEM DOGOVORU (TA) št. A.PRG.CAP672.S

o postopkih v zvezi z dovoljenjem za čezmejne premike za premike po površju v Evropi (SURFACE TA);

ob sprejemanju, da imajo izrazi v tej izjavi enak pomen kot v zgoraj navedenem tehničnem dogovoru;

SE STRINJA, da:

* + sodeluje v Tehničnem dogovoru o postopkih v zvezi z dovoljenjem za čezmejne premike za premike po površju v Evropi skladno s 5. razdelkom 5. poglavja tega tehničnega dogovora;
	+ prispeva k Tehničnemu dogovoru o postopkih v zvezi z dovoljenjem za čezmejne premike za premike po površju v Evropi in spoštuje vse določbe tega tehničnega dogovora, vključno z njegovimi prilogami in sprejetimi dokumenti, povezanimi z njim, v takrat veljavnih različicah;
	+ pooblašča EOA, da ustrezno posodobi seznam na prvi strani tega tehničnega dogovora in doda podpise na koncu tega tehničnega dogovora o postopkih v zvezi z dovoljenjem za čezmejne premike za premike po površju.

Za *Republiko/Kraljevino/Vlado/Ministrstvo/Ministra/Ministrico* ....…................................…………….

…………………………………………………………………. Datum: ...............................

**PODPISI**

Zvezna ministrica za obrambo Republike Avstrije

Podpis

Kraj Datum

Ministrica za obrambo Kraljevine Belgije

Podpis

Kraj Datum

Ministrstvo za obrambo Republike Bolgarije

Podpis

Kraj Datum

Za Ministrstvo za obrambo Republike Hrvaške

Podpis

Kraj Datum

Ministrstvo za obrambo Republike Ciper

Podpis

Kraj Datum

Ministrstvo za obrambo Češke republike

Podpis

Kraj Datum

Ministrstvo za obrambo Republike Estonije

Podpis

Kraj Datum

Za Ministrstvo za obrambo Republike Finske

Podpis

Kraj Datum

Minister za obrambo Francoske republike

Podpis

Kraj Datum

Zvezno ministrstvo za obrambo Zvezne republike Nemčije

Podpis

Kraj Datum

Ministrstvo za narodno obrambo Helenske republike

Podpis

Kraj Datum

Ministrstvo za obrambo Madžarske

Podpis

Kraj Datum

Ministrstvo za obrambo Italijanske republike

Podpis

Kraj Datum

Ministrstvo za obrambo Republike Latvije

Podpis

Kraj Datum

Ministrstvo za narodno obrambo Republike Litve

Podpis

Kraj Datum

Minister za obrambo Velikega vojvodstva Luksemburg

Podpis

Kraj Datum

Ministrica za obrambo Kraljevine Nizozemske

Podpis

Kraj Datum

Ministrstvo za obrambo Kraljevine Norveške

Podpis

Kraj Datum

Minister za narodno obrambo Republike Poljske

Podpis

Kraj Datum

Ministrstvo za narodno obrambo Portugalske republike

Podpis

Kraj Datum

Ministrstvo za narodno obrambo Romunije

Podpis

Kraj Datum

Ministrstvo za obrambo Slovaške republike

Podpis

Kraj Datum

Ministrstvo za obrambo Republike Slovenije

Podpis

Kraj Datum

Ministrstvo za obrambo Kraljevine Španije

Podpis

Kraj Datum

Vlada Kraljevine Švedske

Podpis

Kraj Datum

Evropska obrambna agencija

Podpis

Kraj Datum